Številka: 3314-4/2011/101

Datum: 17.12.2019

# Zadeva: Zapisnik 40. seje sveta za promocijo kmetijskih in živilskih proizvodov

Datum seje: 12. 12. 2019 od 08:00 do 10:00

Kraj sestanka: Ministrstvo za kmetijstvo, gozdarstvo in prehrano, soba 533, Dunajska 22, Ljubljana

Prisotni člani sveta: mag. Anita Jakuš, dr. Bojan Pahor, Ana Le Marechal, dr. Karmen Rodman,

 Anton Jagodic, Danilo Potokar

Upravičeno odsotni: dr. Tatjana Zagorc, Anka Lipušček Miklavič

Prisotni ostali MKGP: državni sekretar dr. Jože Podgoršek, Janja Kokolj-Prošek, Adrijana Bezeljak,

 Marjeta Bizjak, mag. Štefi Videčnik, Vlasta Grašek, Marjan Cukrov

Ostali prisotni: Boris Orešek, predsednik SO za sadjarstvo

Dnevni red:

1. Sprejem dnevnega reda 40. seje sveta in pregled sklepov 39. seje
2. Promocija sektorja sadja
3. Popravek poslovnika sveta za promocijo
4. Možnosti za spremembo ZPKŽP
5. Uredbi, Odredbi in Programa promocije za sektorja mleko in meso
6. Aktualno stanje na področju certificiranja v shemi izbrana kakovost
7. Sektorski odbori – spremembe članstva

AD1 Sprejem dnevnega reda 40. seje sveta in pregled sklepov 39. seje

Svet je na začetku sprejel predlog spremembe vrstnega reda točk dnevnega reda, kot je navedeno zgoraj. Svet je potrdil zapisnik 39. seje in pregledal izpolnjevanje sklepov. Vsi sklepi so bili realizirani.

AD2 Promocija sektorja sadja

Državni sekretar dr. Podgoršek je v uvodnem nagovoru povedal, da je sektor sadja v precej težavnem položaju in da je zato pomembno, da se promocija v tem sektorju začne čim prej, če je možno že spomladi 2020. Kampanja bi povečala pozornost potrošnikov za slovensko sadje in opogumila sektor k pridelavi in predelavi. S strani ministrstva ovir za ločeno izvajanje promocijskih kampanj različnih sektorjev ni. Člani sveta so razpravljali tudi o možnostih generične promocije za sadje. Ga. Le Marechal je predstavila potrebne aktivnosti za začetek promocije in časovnico izvedbe evropskega javnega razpisa za sektor sadja, in izvedbo promocije, ki bi se lahko začela l predvidoma že v prvi polovici leta 2020. Svet je sprejel sklep, da MKGP začne s postopki priprave evropskega javnega razpisa za sektor sadja za promocijo, ki se bo izvajala v letih od 2020 do 2021.

Ga. Le Marechal je opozorila, da bodo konec januarja, začetek februarja izšle nove odločbe za plačilo prispevka za promocijo za sektor sadja s strani ARSKTRP in sicer za pridelovalce intenzivnih sadovnjakov. Prav tako je opozorila, da morajo predelovalci, ki so se opredelili kot letni zavezanci sami plačati prispevek za leto 2019 in sicer do konca januarja 2020. MKGP bo vsem info točkam ter sektorskemu odboru za sadje posredovalo o tem posebno obvestilo. KGZS objavi obvestilo za zavezance za plačilo prispevka preko glasila Zelena dežela, ostali partnerji pa preko svojih komunikacijskih kanalov.

Svet je pozval sektorski odbor za sadje, da razmisli o nadaljevanju sektorske promocije tudi za leta 2021 do 2023, zato ga je pozval k sprejetju odločitve za nadaljevanje pobiranja prispevka za promocijo od leta 2021 do 2023 in s tem izvajanja promocije in da svojo odločitev oz. ustrezne sklepe posreduje MKGP najkasneje do junija 2020.

AD3 Popravek poslovnika sveta za promocijo

Svet je pregledal predlog spremembe poslovnika v delu, ki določa kdaj postane zapisnik dokončno sprejet in javno objavljen. Svet je sprejel popravke poslovnika.

AD4 Možnosti za spremembo ZPKŽP

Svet je opravil drugo razpravo o možnostih spremembe Zakona o promociji kmetijskih in živilskih proizvodov (ZPKŽP), ki je po 3-letnem izvajanju pokazal prve pomanjkljivosti. Sprejel je odločitev, da se izvede sprememba v več korakih, kjer se najprej opravi celostni pregled potreb po spremembah posameznih členov zakona, se opredeli nujne spremembe in pripravi predlog za spremembo zakonodaje, ki se ga nato uvrsti v redni zakonodajni postopek.

AD5 Uredbi, Odredbi in Programa promocije za sektorja mleko in meso

Svet se je seznanil s pripravo odredb o vključitvi sektorja mesa in sektorja mleka v promocijo, Uredb o določitvi višine prispevka v sektorju mesa in sektorju mleka za naslednje 3-letno programsko obdobje in Odredb o Programu promocije za obdobje 2020 do 2022.

AD6 Aktualno stanje na področju certificiranja v shemi izbrana kakovost

Dr. Pahor je razložil postopke certificiranja v shemo izbrana kakovost. Na tem področju je ga. Kokolj Prošek predstavila dokumente, sprejete na temo certificiranja v shemi izbrana kakovost.

Na opozorilo ge. Jakuš, da je specifikacija za sektor govejega mesa zelo striktna v zahtevi, da mora biti govedo rojeno v Sloveniji rojeno v certificirani reji, in da se lahko zgodi, da na trgu posledično ne bo na voljo certificirane govejega mesa, je ga. Kokolj Prošek razložila, da so spremembe specifikacije možne le z novo specifikacijo oziroma z dopolnitvami dosedanje. Svet se je seznanil z aktivnostmi na področju vstopa drobnice v promocijo.

Ga. Bizjak je predstavila ukrep in javni razpis za povračilo stroškov certificiranja. Ga. Jakuš je opozorila, da je nujno, da se prihodnje leto ponovno objavi javni razpis za povračilo stroškov certificiranja, ki bo kmetijskim gospodarstvom omogočil povrnitev stroškov certificiranja, predvsem za namene vstopa v shemo IK za meso in mesne izdelke. Dr. Pahor je predlagal, da se pošlje na MKGP dopis, v katerem se razloži težave, s katerimi se na terenu soočajo na področju certificiranja.

AD7 Sektorski odbori – spremembe članstva

Člani sveta so se seznanili s predlogom imen novih članov v sektorskem odboru za grozdje in vino, saj dosedanji člani niso več v istih funkcijah, kot ob imenovanju ali niso aktivni. Tako je namesto Bruna Gaberška na predlog ZDVV imenovana Mateja Škrl Kocjančič, namesto Simona Toplaka pa je na predlog KGZS imenovan Vojmir Bizjak. Svet je potrdil predlagane spremembe.

**Sklepi:**

1. Svet je sprejel dnevni red 40. seje in potrdil zapisnik 39. seje. Vsi sklepi so bili realizirani.
2. Svet se seznani s stanjem priprav na promocijo v sektorju sadja, s plačevanjem prispevka ter z informacijami s sestanka MKGP z info točkami na KGZS.
3. Svet je sprejel odločitev, da se začne postopek priprave javnega naročila za izvajanje promocijske kampanje za sektor sadja, ki naj bi se začela spomladi 2020 ločeno od sektorja mleko in meso.
4. MKGP pozove sektor sadja, da razmisli o nadaljevanju promocije po letu 2021 in sprejme odločitev ter vse potrebne sklepe za začetek promocije sadja za naslednje programsko obdobje 2021 do 2023. Svojo odločitev posreduje MKGP najkasneje do junija 2020.
5. Svet sprejme popravke poslovnika v delu, ki določa kdaj postane zapisnik sveta dokončno sprejet in javno objavljen.
6. Svet se seznani z možnostmi za spremembo zakona o promociji.
7. Svet se je seznanil z Odredbo, Uredbo in Programom promocije za sektor mleka in z Odredbo, Uredbo in Programom promocije za sektor mesa.
8. Svet se seznani s stanjem na področju certificiranja v sektorju mesa za shemo izbrana kakovost.
9. Svet se seznani in potrdi spremembe v sestavi sektorskih odborov po ZPKŽP.
10. Naslednja seja sveta bo predvidoma konec januarja 2020.

Zapisala:

mag. Štefi Videčnik,

sekretarka sveta mag. Anita Jakuš,

 predsednica sveta za promocijo kmetijskih

 in živilskih proizvodov